KORRÓZIÓSEBESSÉG
Vas korróziósebességének meghatározása
(Eredeti cím: CORROSION RATES

Measuring the rate of iron corrosion)

Szerző
Vámos István, Petrik SZKI, Budapest, Hungary; vamos@petrik.hu
Nyelv
Angol, magyar
Összefoglalás
Többféle eljárás létezik a korróziósebesség meghatározására, például a korrodálódó fém tömegcsökkenésének mérése vagy az elektrokémiai korrózió mérése.

A legegyszerűbb mód a fém korróziós sebességének mérésére, hogy a vizsgálati mintát belehelyezzük a korrodáló közegbe (pl. tengervíz) és mérjük a tömegcsökkenést az idő függvényében.

Ebben a kísérletben a vas korrózióját vizsgáljuk.

Merítsük a vaslemezt vizes oldatba (korróziós közeg) és mérni fogjuk (a vas tömegvesztése helyett) a Fe3+ koncentrációjának növekedését fotometrikus úton. 

Ez a módszer gyakorlatilag ugyanolyan egyszerű, mint a tömegcsökkenés mérése. A mérések után a diákok kiszámítják a korróziósebességet, megbecsülik a mérés elvégzésnek költségeit.

Feladatcsoport típusa
D
Ez a feladatcsoport a következő kompetenciák fejlesztésében segít:

· Természettudományos ismeretek alkalmazása a problémamegoldás során

· Csapatmunkával kombinált problémamegoldás

· Pénzügyi és anyagi erőforrások kezelése
Mérési technika
Spektrofotometria (látható tartomány)
Alkalmazási terület
Környezetvédelem
Idő
Gyakorlati idő:

180 perc
Elméletre szánt idő:
  20 perc

Iskolán kívüli idő:

  70 perc
StandardBase szabványvizsgálatok

Víz vastartalmának meghatározása spektrofotometriás módszerrel
StandardBase mérési technikák
Ultraviolet and Visible (UV-Vis) Spectrophotometry
Egyéb források
University of Miskolc, Faculty of Materials Science and Engineering (Hungary) www.mak.uni-miskolc.hu/

http://www.key-to-steel.com/Articles/Art60.htm

http://www.gamry.com/App_Notes/DC_Corrosion/GettingStartedWithEchemCorrMeasurements.htm

Diák feladatleírás

1937-ben Brüsszelben egy korróziós kiállításon a következő felirat volt látható:

 “Mialatt Ön ezt elolvassa 

760 kg vas 

elkorrodálódott!”

A fémek korróziója a szerkezeti tulajdonságok romlását eredményezi. Számos korróziós hatás ismeretes. A fémek korróziójának egyik következménye például a fémszerkezet mechanikai szilárdságának gyengülése. Már egészen kismértékű korrózió is súlyos károkat okozhat, ha a fém bizonyos részeire koncentrálódik, pl. bemaródással egy árok képződik, és a nagy igénybevétel hatására törés következik be. Ezért a korróziónak gazdasági, egészségügyi, biztonságtechnikai illetve technológiai következménye is van. Sok országban végeztek felméréseket a korróziós károk megbecsülésére. Az egyik legérdekesebb ezek közül, amit az USA-ban készítettek 1976-ban, mely szerint az éves korróziós kár (fémekre) 70 milliárd dollár, ami a GDP 4,2 %-a.

El tudod képzelni, milyen nagy probléma a korrózió a világon?!

Ez a feladat segít

· Természettudományos ismereteid alkalmazásában a problémamegoldás során

· Csapatmunkával kombinált problémamegoldásban

· A spektrofotométer kezelésének elmélyítésében

· A korróziós sebesség fogalmának megismerésében

· A pénzügyi és anyagi erőforrások kezelésében
Rövid összefoglaló
Tegyük fel, hogy egy anyagvizsgáló laboratóriumban dolgozol. Tervezned kell egy egyszerű meghatározási módszert a vas korróziósebességének meghatározására.

Van tesztanyagod (vas vagy acéllemez), és vizsgálnod kell ennek a korrózióját vizes (savas) oldatban. A mérés befejeztével, határozd meg a korróziósebességet, a vasveszteséget és becsüld meg a mérési feladat költségeit!
Elvégzendő vizsgálatok
Szervezzetek minimum két csoportot!
Az “A” csoport a vizsgálati teszt anyagot (vaslemezt) csapvízbe (vagy más erősebben korrodáló, savas oldatba, pl. w = 1% sósavoldatba) fogja belehelyezni és abban vizsgálja a korróziósebességét.

A “B” csoport a vaslemez korrózióját tengervízben (vagy mesterséges tengervízben – NaCl oldatban) vizsgálja.
A mérések elvégzése után mindkét csoport megbecsüli (kiszámítja) a korróziósebességet a saját korróziós közegében majd megbecsüli a mérési feladat költségeit.
A feladatok elvégzéséhez szükséges idő: 2x45 perc (előkészítés, anyaggyűjtés) +4x45 perc (gyakorlati kivitelezés).
Készítsetek alapos tervet a munka elvégzéshez! Gyűjtsetek információt a szükséges vegyszerekről (oldatok, standard-ek), a mérőkészülékekről, a fémek oldódásáról különböző korróziós közegben, a korróziósebesség fogalmáról (kiszámítási módjáról) stb. A terv elkészítésekor ne feledkezzetek meg az időbeosztás megtervezéséről sem!
A gyakorlati munka elvégzése előtt gondoljátok át és vegyétek figyelembe a mérés elvégzése során felmerülő veszélyforrásokat!
Mérési eredmények
A mérési eljárások leírását a „Mérési eljárások” c. tanulói adatlapon találod meg.

A mérések elvégzéséhez javasolt kitöltendő táblázat az Táblázatok c. tanulói adatlapon található. Miután ezt kitöltötted számold ki a korróziósebességet a megadott képlet segítségével!
Becsüld meg a mérési feladat költségeit!

Megjegyzések

A mérési feladat költségeinek becsléséhez:

- analitikai laboratórium használata (VIS spektrofotométerrel) kb. 80 EUR/óra

- egy technikusra számolható költségek: 25 EUR/óra

- a vegyszerek költségeinek becsléséhez kérj adatokat tanárodtól (ill. keress ilyeneket az interneten)!
A jegyzőkönyv megírása után 50-100 szóban próbáld összefoglalni a pénzügyi becslések során tanultakat!
Önellenőrző feladat diákoknak
Töltsd ki az alábbi táblázatot! Ha több mint 3 nemleges válaszod lenne, konzultálj tanároddal!
	
	IGEN
	NEM

	Eddigi ismereteid alapján

1. Találtál megfelelő “kulcsszavakat”, cikkeket az interneten ehhez a méréshez?

2. Találtál a megadott cikkeken és internetes honlapokon kívül hasznos információkat?

3. Össze tudnád foglalni, hogy mi a korrózió?

4. Ismered Lambert-Beer törvényt?

5. Használtál már a gyakorlatban VIS spektrofotométert?

6. Érted, hogy mit jelent a korróziós sebesség?

7. Van elképzelésed, hogy meghatározd a korróziós károkat (költségeket) egy adott vasszerkezet esetén?


	
	


Tanulói adatlap: Mérési eljárások

Látogass el az alábbi honlapra és keresd meg a megadott mérési eljárást!
www. standardbase.com – „Determination of iron in water using visible spectrophotometry”

A vaslemez (tesztanyag) előkezelése
Merítsd vaslemezt w = 5-10%-os HCl-oldatba 2 percig, majd öblítsd le ioncserélt vízzel! 

Minta előkészítés
Mérj ki 200 cm3 korróziós közeget (tengervizet vagy kb. w = 3%-os NaCl oldatot) 250 cm3-es főzőpohárba. Mérd meg a tesztanyag felületét (javasolt tesztanyag 15-20 cm2 felületű vaslemez)! Merítsd a vaslemezt a korróziós közegbe és indítsd el a mágneses keverőt! 

A mérés menete
Egy lehetséges mérési elrendezést a fenti ábrán láthatsz. 

Javasolt korróziós közegek: tengervíz, híg ásványi savas oldatok (pl. w = 1% sósavoldat), esetleg csapvíz. (Vedd figyelembe, hogy csapvíz esetén nagyon lassú a vaslemez korróziója!). 20-40-60 perc elteltével vizsgáljuk a Fe2++ Fe3+ ionok dúsulását a korróziós közegben. A mérés során rodanid komplexet hozunk létre, ezért oxidálószerrel minden vasiont (+3) oxidációs számúra oxidálunk.
A fent említett időközök (20-40-60 perc) elteltével pipettázzunk ki 10-10-10 cm3-t a korróziós közegből 100 cm3-es mérőlombikokba!
Jelreállítás előtt adjunk a lombikokba 2 csepp 5%-os H2O2 oldatot, 2 csepp cc. salétromsavat és 1 cm3 20% KSCN reagenst.
Kalibrációs görbe készítése
Adjunk az előkészített 100 cm3 mérőlombikokba 0 - 4 - 8 - 12 cm3 standard oldatot majd kb. 50 cm3 ioncserélt vizet. Jelreállítás előtt adjunk a mérőlombikba 2 csepp 5% H2O2 oldatot és 2 csepp cc. salétromsavat, valamint 1 cm3 20% KSCN oldatot.

Megjegyzés
Tengervíz esetén a Fe3+ tartalom 0,4 – 0,8 mg Fe3+/dm3 körül lesz 60 perc elteltével.
Mérjük az oldatok fényelnyelését spektrofotometriás módszerrel 540 nm hullámhosszon (a reagensek hozzáadását követően 60 percen belül).

Tanulói adatlap: Táblázatok

Kitöltésre javasolt táblázat

Az alábbi képlet segítségével határozhatjuk meg a korróziósebességet – egyenletes és állandó korróziót feltételezve:




Rcorr= (m/(S (t)  [g.m-2.óra-1]

Ahol az m a vizsgált fém tömege grammokban (az m-t a korróziós közeg Fe3+ tartalom növekedéséből határozzuk meg) 

S a vizsgált fém felülete m2-ben

t az idő órában

Próbáld kiszámolni a vas korróziós veszteségét 1 évre extrapolálva!
Tanári útmutató
Rövid áttekintés a mérési feladat céljairól

A tanulók ebben a feladatban megismerkednek egy egyszerű korróziós mérési technikával. A vizsgált fémminta (vaslemez) különböző korróziós közegben különböző sebességgel korrodálódik. A korrózió sebességét kell a tanulóknak meghatározni úgy, hogy a vizsgálati fém korróziós közegbe való beoldódását vizsgáljuk. A mérések elvégzése után a diákok kiszámítják a korróziósebességet, megbecsülik a mérési feladat költségeit.

A diákok megtanulják
· Gyakorlati és elméleti tudásukat felhasználni természettudományos probléma megoldására a korrózió és a korróziósebesség területén
· Megfigyelni, megmérni, analizálni és kiértékelni adatokat
· Együttdolgozni másokkal, információt cserélni csoporttársakkal
· Az anyagi erőforrás-, és pénzügyi tervezés alapjait
· A mérés költségeit megbecsülni
Szervezés
Minimális csoportlétszám: 2 

(A)-csoport: korróziósebesség meghatározás vizes (savas) korróziós közegben
(B)-csoport: korróziósebesség meghatározás tengervizes (NaCl-oldat) korróziós közegben

Óraterv a tanároknak
· Tanári bevezető (20 perc)
- A szükséges eszközök és vegyszerek számbavétele

- A feladattal kapcsolatos elvárások pontos megfogalmazása (tartalmi és formai követelmények)

· Információgyűjtés és a témához tartozó teszt kitöltetése, megbeszélése (25 perc)
· A csapatmunka megszervezése (45 perc)
- A szükséges eszközök áttekintése
· Minta előkészítése, a vas-ion tartalom növekedésének mérése a korróziós közegben (135 perc)
· Jegyzőkönyv készítése, eredmények kiértékelése (45 perc)
Lehet, hogy diákoknak szükségük lesz segítségre a csapatmunka során. A tanulók a teszt mintájukat különböző korróziós közegekbe merítik, és mágneses keverővel folyamatosan kevertetik az oldatot. Minden 20. percben (a kezdést követően 20-40-60 percenként) pipettával 10 cm3  kivesznek a korróziós közegből és különböző reagenseket (lásd később) hozzáadva  megmérik a kapott oldat fényelnyelését 540 nm-en.

Gyakorlati tanácsok
A feladat elvégzéséhez “átlagos” felszereltségű analitikai laboratórium szükséges 1-2 UV-VIS spektrofotométerrel.

Felszerelés és vegyszerek
A méréshez használt vegyszerek és CAS számaik
	Név
	CAS szám

	Vas-ammónium(II) szulfát hexahidrát, Fe(NH4)2(SO4)2.6H2O
	7783-85-9

	Hidrogén peroxid,H2O2 
	8007-30-5

	Salétromsav, HNO3
	78989-43-2

	Sósav, HCl
	7647-01-0

	Kálium-rodanid, KSCN
	333-20-0


Készülékek
- VIS spektrofotométer
- Kalibrált analitikai mérleg
- Mágneses keverők
Üvegeszközök
- 1000 cm3 mérőlombikok (‘A’-jelű, kalibrált)

- 250 cm3 mérőlombikok (‘A’-jelű, kalibrált)
- 100 cm3 mérőlombikok (‘A’-jelű, kalibrált)
- 250 cm3 főzőpoharak
- Tölcsérek
- 25 cm3 büretta
- 20 cm3 pipetta (‘A’-jelű, kalibrált)
Oldatok
Standard vas(II)-oldat
Pontosan mérjünk be 0,7020g vas-ammónium-szulfátot (Mohr-só) és oldjuk föl 250 cm3 1 mol/dm3-es sósav oldatban. Egészítsük ki az oldatot 1 dm3-re. 1,00 cm3 standard oldat 0,1 mg vas(II)-t mér. A munkaoldat ezen oldat tízszeres hígításával készül (1 cm3 standard munkaoldat 10 µg Fe3+ iont tartalmaz).
Reagens oldatok
· w = 20% KSCN reagens 
· w = 5% H2O2 oxidáló reagens
· cc. HNO3 oxidáló reagens
Tesztfeladatok
Válaszd ki a helyes választ!
1. Feloldunk 1,404 g Fe(NH4)2(SO4)2.6H2O 1000 cm3-es mérőlombikban. Mennyi Fe3+-t tartalmaz 1 cm3 oldat?

a) 1,8 mg

b) 0,2 mg

c) 0,1 g

d) 0,5 mg

2. Ha az oldat transzmittanciája T=50%, mennyi az abszorbancia?

a) 1,500
b) 0,500
c) 5,72
d) 0,301

3. A vas korróziójához szükség van
a) H2O
b) O2
c) mindkettőre
d) levegőre
4. Mekkora a vastartalma 0,5267 g vas-ammónium-szulfátnak (6 kristályvíz)?

a) 10 mg

b) 75 mg

c) 100 mg

d) 750 mg

Megjegyzés: A helyes válaszokat pirossal jelöltük.
Tesztfeladatok

Válaszd ki a helyes választ!

1. Feloldunk 1,404 g Fe(NH4)2(SO4)2.6H2O 1000 cm3-es mérőlombikban. Mennyi Fe3+-t tartalmaz 1 cm3 oldat?

a. 1,8 mg

b. 0,2 mg

c. 0,1 g

d. 0,5 mg

2. Ha az oldat transzmittanciája T=50%, mennyi az abszorbancia?

a. 1,500

b. 0,500

c. 5,72

d. 0,301

3. A vas korróziójához szükség van

a. H2O

b. O2
c. mindkettőre

d. levegőre

4. Mekkora a vastartalma 0,5267 g vas-ammónium-szulfátnak (6 kristályvíz)?

a. 10 mg

b. 75 mg

c. 100 mg

d. 750 mg

